Hévíz Város Önkormányzat Képviselő-testületének 47/2013. (XI. 27.) önkormányzati rendelete
az államháztartáson kívülre nyújtott támogatásokról
Hévíz Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében, továbbá a közpénzekből nyújtott támogatások átláthatóságáról szóló, 2007. évi CLXXXI. törvény 18. § (2) bekezdésében kapott felhatalmazás alapján, Magyarország Alaptörvényének 32. cikk (1) bekezdésének a) pontjában meghatározott feladatkörében eljárva a következőket rendeli el:
1. A rendelet célja
1. § A rendelet célja, hogy Hévíz Város Önkormányzat (továbbiakban: önkormányzat) a közpénzekből nyújtott támogatások átláthatóságáról szóló 2007. évi CLXXXI. törvény előírásainak megfelelően szabályozza az államháztartáson kívülre átadott pénzeszközökre vonatkozó eljárást.
2. Hatálya
2. § (1) Jelen rendelet tárgyi hatálya kiterjed minden, az államháztartáson kívülre történő pénzeszközátadásra, függetlenül attól, hogy pályázati úton vagy pályázati rendszeren kívül, egyedi döntés alapján nyújt az önkormányzat támogatást.
(2) A rendelet személyi hatálya természetes személyekre és az államháztartás körébe nem tartozó jogi személyekre és jogi személyiséggel nem rendelkező szervezetekre terjed ki.
(3) A rendelet tárgyi hatálya nem terjed ki a tárgy szerinti külön önkormányzati rendeletekben meghatározott támogatásokra, így különösen a szociális ellátásokra, a szociálisan rászorultak részére megállapított pénzbeli támogatásokra, az önkormányzati pénzeszközökből és támogatásokból megvalósuló beszerzésekről szóló önkormányzati rendelet hatálya alá tartozó támogatásokra, az ösztöndíjakra, a lakáscélú támogatásokra, valamint közfeladat ellátására kötött megállapodás keretében átadott pénzeszközökre.
3. A támogatás forrása
3. § Az önkormányzat tárgyévi költségvetési rendeletében határozza meg azon költségvetési előirányzatait, amelyek terhére felhalmozási vagy működési célú támogatás adható.
4. A támogatás nyújtásának alapelvei, támogatás odaítélése
4. § „(1) A támogatások odaítéléséről a tárgyévi költségvetési rendeletben foglaltak alapján a polgármester javaslatára a Képviselő-testület dönt. A tárgyévi költségvetésben meghatározott polgármesteri keret terhére nyújtott támogatásokról a polgármester dönt.
(2) Támogatásban részesülhet az a támogatott:
a) amelynek javára az önkormányzat mindenkori költségvetési rendeletének előirányzatában címzett támogatás került megállapításra;
b) amely szervezet az önkormányzathoz támogatás iránti kérelmet nyújtott be;
c) amely a korábban kapott támogatással határidőre, hitelesített bizonylatokkal elszámolt és;
d) amelynek a helyi és állami adóhatósággal szemben lejárt tartozása nincs.
(3) A céljellegű támogatási kérelmek az 1. melléklet - Pályázati adatlap - kitöltésével nyújthatók be, az abban foglalt tartalmi és formai követelményekkel. A támogatási kérelmet a Polgármesternek címezve kell benyújtani.
(4) A támogatásra vonatkozó döntésnek tartalmaznia kell a támogatott nevét, a támogatás összegét, valamint a támogatás célját.
5. A támogatási megállapodás
5. § (1) Az önkormányzat által nyújtott céljellegű, fejlesztési vagy működési célú támogatások esetén - értékhatárra vonatkozó korlátozás nélkül - a támogatás folyósítására megállapodást kell kötni a támogatottal. A megállapodásnak tartalmaznia kell:
a) a megállapodó felek megnevezését, címét, képviseletében eljáró személyeket;
b) a forrás nyújtásáról szóló döntés számát;
c) a forrás összegét;
d) a forrás felhasználásának célját;
e) a forrás felhasználásának feltételeit;
f) a pénzügyi teljesítést;
g) a teljesítés ütemezését;
h) a nem cél szerinti felhasználás esetén a visszatérítési kötelezettséget, a visszatérítés időpontját, időtartamát és feltételeit;
i) a pénzügyi elszámolás módját, helyét és idejét (működési támogatásról lehetőleg a tárgyévet követő év január 31-ig, illetve február 28-ig, a felhalmozási célú felhasználásokról az elszámolási határidőt a teljesítéshez kapcsolódóan kell meghatározni);
j) a megállapodásban vállalt kötelezettségek nem teljesítésének következményeit.
(2) A támogatási megállapodásban rendelkezni kell arról is, hogy a támogatást a támogatott részére történő átutalás időpontjától a Polgári Törvénykönyv szerinti késedelmi kamattal növelten kell visszafizetni, amennyiben a támogatott nem tud megfelelően elszámolni a támogatás felhasználásáról.
(3) A támogatott a kapott támogatási összeget kizárólag a támogatási megállapodásban megjelölt célokra fordíthatja, és más személy vagy szervezet részére támogatásként tovább nem adhatja.
(3a) A (3) bekezdésben foglalt támogatási összeg tovább adási tilalom nem vonatkozik a Hévíz Város Önkormányzat Képviselő-testületének 36/2015. (X. 5.) önkormányzati rendeletével szabályozott egyéb szálláshelyek minőségfejlesztési támogatásának összegére.
(4) A támogatási megállapodás aláírására jogosultak körét a kiadási előirányzattól függően a Kötelezettségvállalásról szóló belső szabályzat tartalmazza.
(5) A támogatást a támogatási megállapodás mindkét fél általi aláírását követően kizárólag átutalással lehet teljesíteni.
(6) A fel nem használt támogatást és a nem a célnak történő támogatás felhasználását a támogatottnak az önkormányzat számlájára vissza kell fizetnie az önkormányzat értesítő levélét követő 8 napon belül.
(7) A támogatás célnak megfelelő felhasználását az önkormányzat jogosult a helyszínen ellenőrizni.
(8) Támogatás juttatása esetén a rendelet 2. mellékletét képező, az adott esetben alkalmazandó támogatási szerződést kell megkötni a támogatottal az önkormányzat költségvetési rendeletének hatálybalépését követő 15 napon belül. A támogatási szerződésben kell rögzíteni a pályázati támogatások önrészének külön számlaszámra történő utalásának összegét, melyhez a támogatott szolgáltatja a számlaszámot.
6. Elszámolás a támogatási összeg felhasználásáról és a támogatási szerződésben foglalt kötelezettségek teljesítéséről
6. § (1) A nyújtott támogatás célnak megfelelő, jogszerű felhasználásáról a támogatott köteles a támogatási megállapodásban foglalt határidőig elszámolni az alábbiak szerint:
a) Eseti támogatások, a támogatott köteles az elszámoláshoz az alábbi dokumentumokat becsatolni:
aa) kitöltött Elszámoló lapot, az Elszámoló lap mintáját a 3. melléklet tartalmazza;
ab) a támogatott képviselője által hitelesített számlamásolatok;
(Az elszámolásban feltüntetett és csatolt bizonylatmásolatok eredeti példányain szükséges feltüntetni a támogatót, a határozatszámot, a támogatás jogcímét)
ac) a beszerzés megvalósítására megkötött szerződés, megrendelés vagy megállapodás 1-1 eredeti vagy a támogatott képviselője által hitelesített példánya;
ad) építési munkák esetén a beszerzés tárgyára vonatkozó tételes költségvetés, mint szerződéses melléklet;
ae) egyéb feltételek (pl. építési beruházás esetén a felelős kivitelezői nyilatkozat, műszaki átadási jegyzőkönyv, szolgáltatás megrendelése és árubeszerzés esetén teljesítésigazolás);
b) Általános működési célú támogatások: a támogatás szabályszerű felhasználásának ellenőrizhetősége érdekében a támogatott köteles az önkormányzati támogatásról számvitelében elkülönített nyilvántartást vezetni. A támogatott köteles az elszámoláshoz az alábbi dokumentumokat becsatolni:
ba) Az éves gazdálkodását és működését bemutató szöveges és számszaki beszámoló;
bb) Az önkormányzati támogatás felhasználását dokumentáló főkönyvi kivonat, Naplófőkönyv kivonata stb.;
bc) Amennyiben az elkülönített nyilvántartás feltételei nem biztosítottak, úgy a támogatott a támogatás elszámolását az eseti támogatások elszámolására előírt módon köteles teljesíteni;
(2) Elszámolási határidő: a támogatási megállapodásban rögzítettek szerint.
a) a civil szervezetek esetében lehetőleg a tárgyévet követő év január 31-ig;
b) az önkormányzat tulajdonosi részesedéssel rendelkező gazdasági társaságai esetében a tárgyévet követő év február 28-ig;
c) önkormányzat tulajdonosi részesedéssel nem rendelkező gazdasági társaságok esetében a tárgyévet követő év február 28-ig;
d) 10 millió Ft feletti támogatás esetén negyedévenként elszámolási kötelezettséget kell előírni.
(3) A támogatott különösen indokolt esetben kérheti az elszámolási határidő meghosszabbítását, vagy a célra fel nem használt támogatási összeg más célú hasznosítását. A kérelmet írásban kell benyújtani a támogatást nyújtónál, legkésőbb az eredeti elszámolási határidő lejártáig.
(4) A benyújtott elszámolásokat a polgármesteri hivatal ellenőrizni köteles, hogy a felhasználás a célnak megfelelően és jogszerűen történt-e. A tartalmi és számszaki ellenőrzés tényét és annak elfogadását a benyújtott elszámoláson, illetve a beszámolón dokumentálni kell.
(5) Ha a támogatott a megállapodásban foglalt elszámolási határidőig nem, vagy nem szabályos módon számolt el a támogatás felhasználásáról az 5. § (2) bekezdés rendelkezéseit kell alkalmazni.
(6) A támogatott a pályázathoz nyújtott önkormányzati saját forrás felhasználásán kívül köteles a pályázati forrás felhasználását dokumentumokkal alátámasztva bemutatni.
7. Támogatási szerződés módosítása
7. § (1) A támogatási szerződés módosítására az elszámolási határidő vonatkozásában és a támogatás céljában kerülhet sor, egyszeri alkalommal, a támogatott elszámolási határidő lejárta előtt leadott írásos kérelmére.
(2) A határidő módosítás engedélyezésére a Polgármester javaslatot tesz a Képviselő-testületnek.
(3) A támogatás céljának módosításáról, amennyiben az működési és felhalmozási célon belüli változás, illetve amennyiben a megváltoztatni kívánt célra történő felhasználást a pályázati kiírás lehetővé teszi, a polgármester javaslatot tesz a Képviselő-testületnek.
(4) A támogatás céljának módosításáról amennyiben az működési és felhalmozási célok közötti változás, a Képviselő-testület dönt.
8. A közpénzekből nyújtott pénzeszközök átláthatósága, nyilvántartása
8. § (1) Az információs önrendelkezési jogról és az információszabadságról szóló 2011. évi CXII. törvény rendelkezései alapján az önkormányzat költségvetéséből nyújtott nem normatív, céljellegű, működési és fejlesztési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatokat a város www.onkormanyzat.heviz.hu honlapján közzé kell tenni.
(2) A közzétételt a támogatási szerződés kötését követő 15 napon belül kell megtenni.
(3) A közzétételért a döntés, vagy a támogatási megállapodás előkészítéséért a Polgármesteri Hivatal köteles gondoskodni.
(4) A támogatásokról és a számadási kötelezettség teljesítéséről a Polgármesteri Hivatal köteles a 4. melléklet szerinti nyilvántartást vezetni. A nyilvántartásnak tartalmaznia kell a támogatott nevét, címét, a támogatást nyújtó megnevezését, a támogatott képviselőjének nevét, a támogatás összegét és célját, az átutalás idejét, a támogatás célszerinti felhasználása elszámolásának határidejét, az elszámolás időpontját, valamint az elszámolás és bizonylat fellelhetőségét, a bizonylat számát.
9. A támogatások Európai Uniós szabályozással való összhangjának biztosítása
9. § (1) Amennyiben a jelen rendelet alapján nyújtott támogatás az Európai Unió működéséről szóló szerződés 107. cikk (1) bekezdése értelmében állami támogatásnak minősül, a támogatás csekély összegű (de minimis) támogatásként a Szerződés 87. és 88. cikkének a de minimis támogatásokra való alkalmazásáról szóló, 2006. december 15-i 1998/2006/EK bizottsági rendelettel összhangban nyújtható (a továbbiakban: 1998/2006/EK bizottsági rendelet).
(2) A csekély összegű támogatás odaítélésének feltétele, hogy a kedvezményezett írásban nyilatkozik az 1998/2006/EK bizottsági rendelet 2. cikk 2. pontjában meghatározott feltételnek megfelel.
(3) Az 1998/2006/EK bizottsági rendelet 3. cikk 1. pontja szerinti kötelezettséget a támogatást nyújtó teljesíti.
(4) Nem ítélhető meg csekély összegű támogatás az 1998/2006/EK bizottsági rendelet 1. cikkében meghatározott célokra.
(5) Csekély összegű támogatás azonos elszámolható költségek vonatkozásában nem halmozható állami támogatással, ha az így halmozott összeg támogatási intenzitása meghaladná az irányadó uniós állami támogatási szabályban meghatározott támogatási intenzitást.
10. Államháztartáson kívüli forrás átvételére vonatkozó szabályok
10. § (1) Az államháztartáson kívüli forrás végleges átvételéről - az alapítványi forrás kivételével - a Polgármester dönt, melyről a költségvetési rendelet módosítás keretében utólagosan tájékoztatja a Képviselő-testületet.
(2) Az (1) bekezdés szerinti tájékoztatásnak tartalmaznia kell az átvételre felajánlott ingó vagy ingatlan vagyon esetében annak forgalmi értékét, a vagyon működtetésével, fenntartásával kapcsolatos költségeket és egyéb kötelezettségeket, a hasznosítás módját, valamint a vagyontárgy besorolását.
(3) A forgalmi érték meghatározásához ingatlan esetében ingatlanforgalmi szakértői véleményt kell beszerezni.
(4) Az államháztartáson kívüli forrás átvételéről szóló megállapodást a Polgármester köti meg.
11. Záró rendelkezések
11. § (1) Az önkormányzati rendelet 2013. december 1-jén lép hatályba. Rendelkezéseit a folyamatban lévő ügyekben is alkalmazni kell.
(2) A polgármester a költségvetés végrehajtásáról szóló beszámolóban tájékoztatja a Képviselő-testületet az előző évben államháztartáson kívülre átadott pénzeszközök teljesüléséről.
Hévíz, 2013. november 25. 
 dr. Tüske Róbert s. k.
jegyző	 Papp Gábor s. k.
polgármester	
Hévíz Város Önkormányzat Képviselő-testületének 47/2013. (XI. 27.) önkormányzati rendelet 1. melléklete
Adatlap - ÖNKORMÁNYZATI TÁMOGATÁSHOZ
 Hévíz Város Önkormányzata	
 A kérelmező neve	  
	
 címe és adószáma	  
	
 A támogatandó cél megnevezése 
	 	
 A támogatandó cél, tevékenység, feladat, beszerzés stb. ismertetése	  

 A program - amennyiben ez a kérelem tárgya - tervezett időpontja	 	
 Felelős neve és elérhetősége	 	
 A kérelmezett cél tervezett részletes költségvetése	 	
 ___________________________________________ 
___________________________________________ 
___________________________________________ 
___________________________________________ 
	 ____________ Ft
____________ Ft
____________ Ft
____________ Ft	
 Költségvetés teljes összege	 Ft	
 Saját forrás és egyéb forrásból származó támogatások 	 	
 __________________________________________ 
__________________________________________ 
__________________________________________ 
	 ____________ Ft
____________ Ft
____________ Ft	
 
A támogatásként igényelt pénzösszeg	  
Ft	
 ÁFA levonására jogosult vagyok: igen/nem	 	
 Bankfiók, számlaszám	 	
 □□□□□□□□-□□□□□□□□-□□□□□□□□	
 
Nyilatkozat	
 
Kérelmünket egyidejűleg azonos célra, az alábbi helyekre nyújtottuk be:
...................................................... összeg - hely megnevezése
...................................................... összeg - hely megnevezése	
 Kijelentem, hogy a fenti adatok a valóságnak megfelelnek. Kötelezettséget vállalok arra, hogy az elnyert pénzösszeg felhasználásáról a megállapodásban foglaltak szerint elszámolok a támogatást nyújtó részére. 	
 
A KÉRELEMHEZ CSATOLANDÓ MELLÉKLETEK:
 
a) a bírósági bejegyzésről szóló - 30 napnál nem régebbi - végzés másolata és közjegyző által hitelesített aláírási címpéldány vagy banki aláírási címpéldány
b) az alapszabály vagy alapító okirat másolata;
c) az előző támogatás felhasználásáról készített, e szabályzat 9. §-ában meghatározottak szerint elkészített szakmai és pénzügyi beszámoló
d) az előző évi tevékenységről szóló tájékoztató és a szervezet folyó évi munkaterve;
e) a szervezet által megpályázott összeg felhasználásának tervezete, a várható költségek szerint részletezve;
f) a szervezet képviselője által tett nyilatkozat, miszerint az Önkormányzat által kiírt más pályázaton ugyanerre a célra nem kapott támogatást;
g) írásbeli hozzájárulás az eljárásban foglalt adatok (kérelmező neve, igényelt támogatási cél és összeg) kezeléséhez és közzétételéhez;
h) nyilatkozatot arról, hogy a szervezetnek köztartozása nincs;
i) a közpénzekből nyújtott támogatások átláthatóságáról szóló 2007. évi CLXXXI. tv. szerinti összeférhetetlenségi, illetve érintettségi nyilatkozat, továbbá érintettség esetén közzétételi kérelem
 
Hévíz, dátum: ..............................
	
 	 ..................................................
 kérelmező neve, aláírása	
Hévíz Város Önkormányzat Képviselő-testületének 47/2013. (XI. 27.) önkormányzati rendelet 2. melléklete
TÁMOGATÁSI SZERZŐDÉS
amely létrejött Hévíz Város Önkormányzata (székhelye: 8380 Hévíz, Kossuth Lajos út 1.), képviseli: polgármester (továbbiakban: Támogató) között.
Másrészről .............. (székhelye: ............................. .), képviseli: ....................... továbbiakban: Támogatott)
között alulírott helyen és időben, az alábbi feltételekkel:
1. A Támogató vállalja, hogy a Támogatott részére a Hévíz Város Önkormányzat Képviselő-testülete Hévíz Város Önkormányzat költségvetéséről szóló önkormányzati rendelete, valamint határozat alapján
....... évben ...... ,- Ft azaz ..... Ft
támogatást nyújt, átadott pénzeszköz formájában, .................. működési kiadások ellátására, az alábbi ütemezésben 
 Utalás időpontja	 Összege e Ft	
 I. negyedév 	 	
 II. negyedév 	 	
 - megállapodás aláírása után	 	
 III. negyedév	 	
 - II. negyedévi elszámolás után	 	
 IV. negyedév 	 	
 Összesen	 	
2. A Támogató vállalja, hogy az 1. pont szerinti ütemezésben a Támogatott .............. vezetett ........................... . számú számlájára az összeget átutalja.
3. A Támogatott vállalja, hogy a fenti határozat alapján kapott működési pénzeszközt a ...............................................működési költségeire tevékenységére, valamint ..............................biztosítására fogja felhasználni.
4. A Támogató a jelen Támogatási Szerződés 1. pontjában meghatározott összeg megfizetését - Hévíz Város Önkormányzat költségvetési számlájáról - biztosítja. Az ................. vonatkozó pénzösszeg kifizetése a megállapodás aláírását követő 5. napjáig történik.
5. A Támogatott az átadott pénzeszközt csak a Támogató által meghatározott célra használhatja fel, és felhasználásáról ............... -ig kell elszámolni az eredeti számlán feltüntetett „Hévíz Város Önkormányzat ........ számú megállapodás alapján kapott támogatásból. Felhasználva:.............Ft. Aláírásra jogosult kézjegye és bélyegzője: ............”. Az eredeti lezáradékolt dokumentumról másolatot kell készíteni, a másolatot el kell látni hitelesítéssel „Az eredetivel mindenben megegyező hiteles másolat! Aláírásra jogosult kézjegye és bélyegzője: .........”
6. A hitelesített másolatokról összegző elszámolást kell készíteni, melyből egyértelműen megállapítható, hogy milyen összeg került elszámolásra. A másolt és hitelesített dokumentumokat Hévíz Város Önkormányzat polgármestere részére kell megküldeni.
7. Az átadott pénzeszköz célnak megfelelő felhasználását igazoló dokumentumok valódiságát a Támogató - a Polgármesteri Hivatal útján - jogosult ellenőrizni. A helyszíni ellenőrzésről annak megkezdése előtt 8 nappal írásban értesíti a Támogató a Támogatottat, aki köteles az elszámolás keretében benyújtott bizonylatokat rendelkezésre bocsátani. A helyszíni ellenőrzésről feljegyzést kell készíteni, és meg kell küldeni a Támogatottnak az ellenőrzést követő 15 napon belül.
8. A Felek a jelen Támogatási Szerződés teljesítése során kölcsönösen együttműködnek, és kötelesek egymást az azzal kapcsolatos minden lényeges körülményről tájékoztatni. A Támogatottal szemben hivatalosan eljáró hatóságok vizsgálatáról, intézkedéseiről hivatalosan értesíteni kell a Támogatót.
9. A jelen Támogatási Szerződés 1. pontjában meghatározott feladatok meghiúsulásából, a Támogatott 5-7. pontban meghatározott elszámolási kötelezettségének elmulasztásából, késedelméből, továbbá egyéb szerződéses kötelezettségei megszegéséből eredő - Ptk. szerinti kamatokkal növelt -visszafizetési kötelezettségek a Támogatottat terhelik. A visszafizetendő összegről a Felek külön egyeztetnek. A Támogatott a megegyezést követő 3 (három) munkanapon belül a Felek által meghatározott összeget köteles visszafizetni a Támogató OTP Bank Nyrt. D-Dunántúli Régiónál vezetett 11749039-15432429 számú számlájára.
10. A Támogatott ...................-ig köteles a Képviselő-testületet tájékoztatni a folyósított támogatás felhasználásáról, a hatékonyságáról, működési költségek felhasználásáról, annak anyagi vonzatáról.
11. A Támogató az Államháztartásról szóló 2011. évi CXCV. törvény 51. § alapján köteles előírni, hogy a támogatások felhasználását - ha ennek a közbeszerzésekről szóló 2011. évi CVIII. törvény (a továbbiakban: Kbt.) szerinti feltételei fennállnak - a Kbt. alkalmazásához kell kötni. A támogatásról szóló határozatban vagy szerződésben úgy kell meghatározni a támogatás felhasználásával kapcsolatos határidőket, hogy a megvalósítandó közbeszerzésre irányuló eljárás lefolytatásához a Kbt. alapján szükséges időtartam rendelkezésre álljon. A támogatás nem köthető olyan feltételhez, hogy az árut szállító, szolgáltatást nyújtó vagy építési beruházást megvalósító szervezetet (személyt) előzetesen válasszák ki. Ez a rendelkezés nem zárja ki, hogy a támogatási kérelem elbírálását megelőzően közbeszerzési eljárás kerüljön megindításra, illetve, hogy az (1) bekezdés szerinti támogató - indokolt esetben - a támogatásért folyamodó szervezetet, személyt a támogatási kérelem elbírálását megelőzően közbeszerzési eljárás megindításra kötelezze. A Támogatott e fenti előírást tudomásul veszi, és köteles betartani.
12. Jelen Támogatási Szerződésben nem szabályozott kérdésekben a Polgári Törvénykönyvről szóló 1959. évi IV. törvény, az elszámolás rendjére az Államháztartásról szóló 2011. évi CXCV. törvény, valamint a vonatkozó egyéb hatályos jogszabályok, valamint Hévíz Város Önkormányzat erre vonatkozó rendeleteinek, határozatainak rendelkezéseit kell alkalmazni.
13. A Támogatási Szerződés négy példányban készült, melyből két példány a Támogatotté, két példány a Támogatóé.
14. A Felek a jelen Támogatási Szerződést - erre feljogosított képviselőik útján - mint akaratukkal mindenben megegyezőt, jóváhagyólag aláírták.
Hévíz, ........................... 
 ..........................................
Támogatott képviseletében	 ...................................................
polgármester
Hévíz Város Önkormányzata
Támogató képviseletében	
Hévíz Város Önkormányzat Képviselő-testületének 47/2013. (XI. 27.) önkormányzati rendelet 3. melléklete
Támogatott neve: .....................................
Lakcíme: ...........................................
Megállapodás száma: ..................................................
A folyósított támogatás összege: ........................................
ELSZÁMOLÁS
támogatási ősszeg felhasználásáról
(szükség esetén e nyomtatvány sokszorosítható)
A kapott összeg felhasználása tételesen - bizonylat alapján (hitelesített számlák stb.)
 számla kelte	 számla sorszáma	 számlakibocsátó neve	 számla összege Ft	 felhasználás jogcíme	

 	 	 	 	 	

 	 	 	 	 	

 	 	 	 	 	

 	 	 	 	 	

 	 	 	 	 	

 Összesen:	 	 	
Mellékletek szám: ..................... db
Dátum:
Aláírás, pecsét:
Hévíz Város Önkormányzat Képviselő-testületének 47/2013. (XI. 27.) önkormányzati rendelet 4. melléklete
Hévíz Város Önkormányzat által nyújtott támogatások nyilvántartása
 Sor-
szám	 Támogatott neve és címe	 Döntés száma	 Támogatott képviselője	 Támogatás összege	 Támogatás célja	 Átutalás ideje, határideje	 Elszámolás határideje	 Elszámolás időpontja	 Elszámolás és bizonylat helye, bizonylat száma	
 1.	 	 	 	 	 	 	 	 	 	
 2.	 	 	 	 	 	 	 	 	 	
 3.	 	 	 	 	 	 	 	 	 	
 4.	 	 	 	 	 	 	 	 	 	
 5.	 	 	 	 	 	 	 	 	 	
 6.	 	 	 	 	 	 	 	 	 	
 7.	 	 	 	 	 	 	 	 	 	
 8.	 	 	 	 	 	 	 	 	 	
 9.	 	 	 	 	 	 	 	 	 	
 10.	 	 	 	 	 	 	 	 	 	
 11.	 	 	 	 	 	 	 	 	 	
 12.	 	 	 	 	 	 	 	 	 	
 13.	 	 	 	 	 	 	 	 	 	
 14.	 	 	 	 	 	 	 	 	 	
 15.	 	 	 	 	 	 	 	 	 	
 16.	 	 	 	 	 	 	 	 	 	
 17.	 	 	 	 	 	 	 	 	 	
 18.	 	 	 	 	 	 	 	 	 	
 19.	 	 	 	 	 	 	 	 	 	
 20.	 	 	 	 	 	 	 	 	 	
 21.	 	 	 	 	 	 	 	 	 	
 22.	 	 	 	 	 	 	 	 	 	
 23.